Elmas

الماس 

بو مقاله ، فضلادن و اخوانمزدن اولوب « طاشکندی » 
لقبيله معروف اولان ذات عاليقدر طرفندن کوندر لمشدر ] 
شو سرلوحه التنده ويره جكمز ايضاحات الماس کی صورتده پارلاق دکلسه ده حقيقة موافقتى جهتيله پك زياده و فوق العاده پارلا قدر مقصد من الماسك حقيقت نقطه نظرندن پک اهمیتسز اولدیغنی بیان ایتمکدر چونکه الماس حقیقتده اخس اشیادن معدود اولان عادی كوردن بشقه برشی دکلدر كورك قیمت و اعتبار جه نه اهمیتی اوله بیلور كه حتى الماس قیمتدار اولسون ؟... 
الماسك كور اولديغنى قبول ايتمك معلومات قاصره اصحابی نظرنده جای تردد و استغراب اوله بیلور سه ده فن بو بابده ايديله جك استغراب و تردده خنده استخفاف ايله مقابله ایدر ! . بر جسمك حقیقتی نه دن عبارت اولديغنى بيلك ايچون مرجعمز فن کیمیا در فن جليل مذکور ایسه اجسامده پارلا قلق طو نقلق جهتلرینه هیچ اعتبار ايتميوب بلکه وزن کیمیوی ، ثقلت اضافيه ، خواص جسمانیه ، مدار حیات عالم اولان 
۲۳۸ 
شکلده 
مولد الحموضه ايله نسبت اتحادی و بواتحاددن حصوله كله جك تركيبى و ذراتنك اشكال هندسيه معلومه دن هانکی بولنديغی جهتلرینه عطف نظر دقت ایدر صورتده یکدیگرینه نه قدر مغایر اولورسه اولسون خصوصات مذکوره ده متحد بولنان اجسام حقيقتده فن كيميايه كوره جسم واحد در. شوقدر وار که صورتده کی بو مغایرت جسم مذكور ذراتنك انتساق و ترتیب طبیعیسی صور متعدده اوزره بولنمفدن نشأت ایتدیکندن بویله اولان اجسام دخى فن كيميا اصطلاحنده 
مختلف الصور نامیله معروفدر . 
اشته كور ديديكيز واهم احتياجاتمزدن اولمقله برابر اخس 
جسم 
اشیادن عد ايتد يكمز معلوم دخی الماس انتراسیت ) معدن (کوری) غرافیت ، [*] هوی، قوق، (واپور کورلری) عادی ،حیوانی قوروم نوعلرينه منقسم بسيط بر جسمدر هر نه قدر بونلر صورتده مختلف ایسه لرده کیمیاجه منظور فيه اولديغی بالاده عرض اولنان احوالده متحد بولند قلريچون هر برى ديكرينك عينى اولمق طبيعيدر اصل غریبی شور اسيدركه الماسك قیمتدار او لمسی کندو سندن مرور ایدن شعاعات ضیائیه يى كسر ايدرك الوان سـ سبعة حصوله كتير مسندن یعنی ضیایی تحلیل ایتمسندن ایلری کلمشدر که قیمت و اعتبار دن سقوطنه سبیت ویر ندهینه بو حالت ایله اتصافيدر. چونكه تحلل ضيا كنديسنك قابل احتراق برجسم اولديغنه 
[*] قورشون قلى اعمال اولنان معدندر. 
۲۳۹ 
اکثر کیمیا کرانی ذاهب فیلمش وايشته بوظن وذهاب اوزرینه اجرا اولنان تجربه لرده کور اولدیغی تحقق ايدرك بيچاره نك قزیلی میدانه چيقمشدر الماسك احتراقی ۱۵۰۰ درجه دن زياده يوكسك برحرارتك وجودينه محتاج اولديغندن صويك عناصر اصليه سندن بولنان مولد الماء ايله مولد الحموضه جسملر ينك امتزاجى اثناسنده طبیعی اوله رق ومرأت كرى واسطه سیله صنعی اوله رق حصوله کلان حرار نلرده احراق اولنه بيلش و حين احتراقنده مولد الحموضه ايله - كورك امتزاجی نسبتنده - بالامتزاج حامض قاربون دنیلان و هوای نسیمی عناصرندن بولنان برغاز تكون ايتمشدركه كرك عادى وكرك ح. حیوانی و یا معدنى كورلرك احتراقلرنده یعنی مولد الحموضه ايله عين نسبتده امتزاجلرنده دخی مذکور غاز حاصل اولور كذلك الماس كورك انواع سائره سي كبي حرارت ايله سيال الكتريقى غير ناقل و ذراتی او قدر سخت در که صلابتله متصف اجسامك جمله سنی جلایه قابلدر فقط کندیسنی کندی تو زندن بشقه برشی جلا ايد من . بالجمله كور انواعنك ذراتي كبي الماسك دخي ذراتى اشكال هندسيه دن ذو ثمانية الاضلاع شکلنده بولنور وكذا ( بونش) الكتريق منظومه سنك كوردن مصنوع اولان ایکی محروطی اره سنده ظهوره کلان حرارته الماس وضع اولندقده قباروب بر قاچ پارچه یه منشق اولیور مذکور پارچه لر تبرد ایتد کده عادی «قوق » واپور کورینه مشابه سهولتله قابل انکسار 
٢٤٠ 
برحاله کليور شو تجربه لرله الماسك كمور اولديغي ثات اوله جغندن بو بایده کی تجارب سائره نك ذكرينه حاجت قالمز. الماسى كوره تحويل ايتمكه قادر اولان ارباب همت کوری الماس يا بمقده عجبا اظهار عجز ایدرلر می؟... هیچ بر وقت .... اشبو عکس عمله دائر دخی بر چوق تجربه لر اجرا اولنمش 
ایسه ده انلردن بالکز بر در لوسنك ذكريله اكتفا ايده لم شویله كه بيض الكتريق نك طرف اسفلنه اسطوني الشكل بركور و طرف اعلاسنه بردمت رقیق پلاتین تلاری وضع اولنه رق بيض مذکوردن برقاج ايلر متوالياً سيال الكتريق امرار اولندقده پلاتین تلاری بر غبار ایله مظروف بولنولر که غبار مذكورك - خرده بین ایله معاینه اولندقده - سياه و بياض ذو ثمانية الاضلاع و الماسي جلا ايده جك مرتبه ده سخت ذراتدن عبارت اولديغي كورولور فقط ذرات مذكوره نك يكديكرينه الصاقيله كوچك بيوك بر الماس يا عمق چاره سی بولنه مديغندن مذکور غباره الماس توزى نظريله با قيل فده ایدیسه ده علو همت کیفیتی بو درجه ده دخی براقیه رق مؤخراً الصاق ذراته ده چاره بولندیغی ایشید لمکده و بوشایعه الماس اخذ و اعطاسيله مشغول اولنلری خیلیدن خیلی انديشناك ايتمكده در الماسك كمور اولدیغی تحقق ایدنجه «یاقوت» «زمرد » «فيروز» » كبي الماس افرادندن بولنانلره کور دکلدر دیه بیله جکمی یز ؟ .. حاشا ! ... هیچ شبهه اولنمسون که انلرده کمور اطلاق ابتديكمز شئ خسیسدن بشقه 
٢٤١ 
برشی دکلدر اغرب غرائبدندر که نوع بشر نه اولديغنی بيلميه رك معتبر طوتدیغی برطاش پارچه سنك صكره دن نه اولديغنی بیلبورده ینه اعتبار اتمكدن کندینی اله میور نصل 
الله بیلسون که بشريت له متصف حيوان غافل دائما هيج برشيئك حقیقتنه باقيه رق ارایشنه قاپیلور برشیده ارایش اولدقدن صكره حقیقتی نه اولور ایسه اولسون اکا هر حالده اعتبار ایدر الماسك باشليجه طمار لری هندستانده واقع (غولفوند) ممالكیله ) بورینو ( جزیره سنده و بره زيلياده و خطه مصريه نك بعض محللرنده ایسه ده اخيراً روسیه یه تابع اورال طاغلرنده دخی یکی بر طمار کشف اولمشدر. 
>>> 
زمانمزده قیراط جهتيله مشهور اولان الماسلر معدود اواوب بونلردن برنجیسی فرانسه ایمپراطورنده بوانور که ۱۳۷ قیراط وزننده رژان » الماسی دیمكله معروفدر ایکنجیسی بره زيليا ایمپراطورنده در که ۱۲۵ قیراط ثقلتنده و «نجم جنوبی» نامیله مشهور در او چنجیسی ۱۰۳ قیراننده مغولستان حاکنده بولنان الماسدرکه کوه «نور اسمیله تسمیه اولمشدر در دنجیسی ٨٤ قيراط ثقلتنده اولوب خزینهٔ شاهانه ده محفوظدر که وقتيله قاشقجی اصنافی طرفندن تقديم اولنديغي روايتنه مبنى قاشقجي الماسي دنيليور . 

طاشکندی